
Орган Лемковского Союза 


Ор1а1а росдома ціѕгсгопа роібука 


Львов, четверг дня 8 вересня (26 серпня) 1938 


каждый четверг, 


Редакция и администрация в Крыниці. — Адрес „Лемко“ Крыница 


Поможме учачой ся молодежи. 


Роспочал ся школьный рок. Ходят знов 
до школы веселы школярикы. Радуют ся, же 
могут користати с наукы и просвічати свои 
умы. Тішат ся нима и их родичи и хоц тяж- 
ко приходит ся им оплачати за удержане ді- 
тей, пхают их дальше в той милой надежду, 


же вплачены гроши не пропадут, а выйдут 
на користь дтины, народа и краю. 
В удержаню хлопскых дей с западной 


Лемковщины помагат сильно Руска Бурса в 
Горлицах. В ней мстит ся в том році 38 шко- 
ляриков народных и середных школ. Приня- 
ты они сут за низку ціну, котра нияк не вы- 


старчат на покрытє выдатков, звязаных с 
удержанєм бурсаков. Прото тыж, як каждого 
року, так и тепер мусиме всі поспішити с по- 
мочом бурсі а тым самым и находячим ся в 
бурсі` ученникам. Со складками не зволікай- 
ме, але зараз по зерняных роботах приступ- 
ме до збераня по селах землеплодов. Нехай 
даст каждый, што може, кто гроши, кто бан- 
дуркы, капусту-або зерно, а инший дырва на 
опал. Если приступят до складок всі села, 
збере ся того достаточно на выкормлене и 
огрітє комнат для наших молодых потіх. 


РЕБЕР ИИС ЕНА ЫЛАДЫ СТУЧАТЬ БАЕК ПОЕТ САУ НЕСЕТ ИНЕТЕ ЕНТО 
Крытычный тиждень Чехословакии. 


Справа судетскых німцов ест все ище не 
ришена и безпокоит умы европейскых поли- 
ТыКов. 

Англия и Франция хотіли бы полагодити 
тоту справу в дорозі межнародной конферен- 
ции, в Німеччині говорит ся о народном голо- 
сованю (плебисцыт!) в Судетах, а сами чехы 
приготовляют ся до войны, штобы в раз! на- 
паду со стороны Німеччины могли боронити 
ся. 

Всі уважают теперешне положене за барз 
поважне и хотіли бы допровадити як най- 
скорше до угоды. Однак Гитлер не уступат и 


политыкы німецкы старают ся вмовити так в 
німецке населене, як и в другы державы, же не 
Німеччина, а Чехословакия и Франция явля- 
ют ся напастниками. До вытвореня такого 
мніня може причинити ся повстанє судетскых 
німцов и с такым фактом зачинают ся числи- 
ти европейскы державы. 

Англицкы газеты привязуют до того фа- 
кту так велику увагу, же высказуют мнінє, же 
от того, чи Німеччина потрафит вмовити в 
другы державы, же Чехословакия ест напаст- 
ником — зависит судьба мира або войны. 


—— 


УЧР ЗАЧ СЕВЕРЕ ОЖИВЕТ? ПАНАСОНИК БИА ЧЕЗАРЕ ИРЕНА 
Сталин раненый в катастрофі. 


Сталин выізджат каждой суботы до сво- 
ей виллі, положеной в Горках. Таксамо зро- 
бил он и в суботу, дня 27. серпня. Выіхал с 
Москвы автомобилем и ескортовало его пару 
инших авт с агентами Г. П. У. 

На дорозі шофер Сталина, комунист-ні- 
мец Шульц розвинул велику скорость и авто- 
мобиль в полном розгоні ударил о дерево. 

Самоход Сталина єст незвычайно силь- 
ный и тому обстоятельству завдячают всі, ко- 
тры находили ся в автомобилі, же вышли с 
катастрофы живы. Сталин однак мал зломити 
руку, а два офицеры Г. П. У. сут легко ране- 
ны. Самоход погаратал ся. Шофера арештова- 
но, бо заходит подозрінє, же выпадок был 
уплянованый. Сталин лежит в своєй виллі в 


Горках, где завозвано найславнійших совіт- 
скых хирургов. 

Початково росошли ся вісти о бомбовом 
замаху на Сталина, оказали ся они однак не- 
правдивы. Р 

Правдом натоміст єст факт, же Сталин 
того року не выіхал в літі до своєй літной ре- 
зыденции на Кавказі недалеко Сочи. В резы- 
денции той Сталин каждого року проводил 
літны місяцы. Ведля кружачих поголосок, бы- 
ло уж всьо приготовлене до выізду Сталина. 
В послідном моменті управитель Кавказу Бе- 
ря остерег Сталина, просячи єго, штобы не 
выізджал на Кавказ. 

Беря повідомил Сталина, же горска про- 
винция Кавказу, т. зв. республика абхазка, по- 


Рок. У. 


Пренумерата в краю: 

30 грошей місячно, 

80 25 квартально, 
1.50 , полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., ^/° сто- 
роны 60 зл., !/ стороны 35 зл., 
Чз стор. 20 зл., “в стор. 10 зл.; 
оголошеня малы за 1 мм. 20 тр., 
в текст! 30 гр., перед текстом 
40 гр. При місячном и долшом 
отолошеню значна знижка. 


Конто чекове Нр. 404.155. 


жи 


ааа З АРНЬА ЕВЕ, 


присягла помстити ся на Сталині за тото, же 
в прошлом році розстріляно ціле правитель- 
ство той республикы разом с премєром Нес- 
тором Лекобом. Лекоба походил с черкесов, 
у котрых задержало ся до тепер право „ро- 
довой помсты“, а понеже члены родины роз- 
стріляного премера жиют в недоступных го- 
рах, прото до тепер не удало ся агентам Г. П. 
У. унешкодливити их жителей. 

Сталин по одержаню тых вістей постано- 
вил не выізджати в том році на Кавказ и очи- 
стити терен с опасных елементов. 


Сектанство на Полісю. 


До найбіднійших и найтемнійших наших 
земель належит безпорно Полісє. Люде жиют 
там на мало урожайных болотах и сут боль- 
шу часть року отрізаны от світа. С той темно- 
ты користают рижны агитаторы сект, котрых 
на Полісю натворило ся премного. Сут там 
штундо - бабтысты, котрых єст около 6 ты- 
сяч, адвентысты о меньшом числі членов, су- 
ботникы, бадачи св. Писма и инши. По штун- 
до-бабтыстах найчисленнійша єст секта зеле- 
носвятников, котра числит 4.850 членов. Єст 
там также секта Илиянцов, основана через 
монаха Илию и найцікавша со всіх секта Му- 
рашковцов, котру основал звычайных хлоп 
Мурашко, подаючий себе за пророка. „Про- 
рок“ тот не зле выходит на „пророцтві“, бо 
купил собі 200 гектаров землі в сарнецком по- 
віті и хоче там будовати „новый Єрусалим“. 

Серед тых сект розвиват ся также без- 
божництво, котры користают с такого роз- 
единеня людей. Безбожникы мают свои осе- 
редкы по містах и на села высылают своих 
агитаторов, котры платят по 5 злотых каждо- 
му, кто приступыт до безбожничой организа- 
ЦИИ. 

И на жаль находят ся такы, котры за 5 зл. 
продают святу віру своих предков. 


В Німеччині запроваджено 10 годинный 
час роботы. Введенє 10-годинного часу днев- 
ной роботы в Німеччині настроило швайцар- 
скых роботников неприхыльно до гитлєров- 
ского порядку. Продолжене часу роботы вве- 
дено в звязи с ускореным темпом вооружень 
и браку роботников. Пробы заступленя ро- 
ботников женщинами не дали добрых резуль- 
татов. е ` 


Стр. 2. 


„Л Е МК 0” 


Нова „чистка“ в совітской армии, 


Англицкы газеты подают, же в червеной 
армии переводит ся дальшу чистку. 

Ведля тых информаций перешло 100 выс- 
ших офицеров, починаючи от начальников 
брыгад в гору, ест усуненых с сухопутной 
армии. Становит тото 80 процент высшого 
воєнного начальства. 

Подобно має діяти ся в морскых воєнных 
силах, где с начальных офицеров усунено 50 
процент, то єст половину. 

За послідне пол року в лєнинградском 
окрузі усунено 60 процент партийных уряд- 
‘ников. В том самом часі „чистка“ обняла на 
Украіні перешло 50 процент партийных уряд: 
ников, а в Москві — 35 процент. 

Билянс тот был бы не полный, єсли бы 
не додати до того, же от січня т. р. жертвами 
»чисткы* пало 146 народных комисарей пра- 
‚вительства центрального и поодынокых со- 
вітскых республик. 

Чистка не оминула аж и „червеных по- 
тентатов“. Московскый кореспондент фран- 
цуской газеты „Ле Журналь“ доносит, же не- 
давно розстріляно Жаковского, заступника Є- 
жова. 

Жаковскый был великом фигуром на Кре- 


млі. Он тішил ся довірєм Сталина и Молото- 
ва и был заступником Єжова. Належал до лю- 
дей, котры безпощадно гнобили и переслідо- 
вали „троцкистов“ и всіх „шкодников“ Сові: 


тов. За подвигы в гнобленю „врагов народа“ 


достал ордер Ленина, найвысше отличие в Со- 
вітах. Але в коротком часі его приятель Ежов 
оскаржил его о шпьонство и Жаковского вы- 
везли на Лубянку, а перед пару днями розстрі- 
ляли. 

Найострішу чистку переводит ся в про- 
мыслі летничом. От пару місяцов сідит в тюр- 
мі проф. Тупалев, оден с найталантливших 
конструкторов. Судьбу его поділили также 
тоты, котры с ним разом трудили ся. Лем где- 
якы остали ся ище при роботі, але и тоты, 
идучи рано до роботы, не сут певны, чи вече- 
ром с ней повернут. 

Тото само діє ся в иншом промыслі. Чис- 
тка обняла всіх и тепер Совіты звертают ся 
знова о помоч до заграничных „спецов“. 

Прото тыж, як доносит кореспондент 
француской газеты, серед совітского населе- 
ня ест невдоволене. Стары „бельшевикы“ уда- 
ют, же находят всьо в порядку, але молоды 
зачинают ся бунтовати. 


Берлин и украинцы. 


Газеты німецкы безперерывно пропагу- 
ют мысель експансии німецкой ку всходови, 
котра ест одыноком будучностю Европы с 
тым моментом, коли заморскы краи заперли 
свои границы кля европейской границы. 

Газета „дер Дейтше им Остен“ пише, же 
Европа потрафит ся удержати лем втотчас, 
коли стане ся самовыстарчальна и коли здо- 
буде новы терены емиграцийны (на Сыбири) 
и новы рынкы господарчи (Росия). Границом 
Европы має быти в полном змыслі слова 
Ураль. 

Зрозуміла річ, же Німеччина валит на се- 
бе цілый тягар переведеня той акции и она 
перша має перти ку всходови. Як она зробит 
с Польщом, о том німецкы газеты не пишут, 
але за тото пише ся в газеті „Геопомтик“ в 
статі „украинцы и полякы“, же Украина єст 
самовыстарчальна господарчо и населенє єй 
не терпит так поляков, як и большевиков. 

Дальше автор статі подає, же украинска 
культура завдячат барз дуже романтыці ні- 
мецкой, котра додавала отухы украинцам в 
их борбі за свои права. Украина, пише дальше 


автор, то край невычерпаных природных бо- 
гатств, а „украинскый народ“ ест забавком в 
руках мужей світовой политыкы. 

С цілой статі выходит, же Німеччина барз 
радо заопековала бы ся так тыма богацтвами 
Украины, як и „украинскым народом“, жебы 
перестал быти „забавком“, а притом и прото, 
штобы сама могла стати ся самовыстарчальна. 


КИА ЫТУ ОАА ЗОНАЛАР ЗНН 


Совіты задержали румунскый корабель. 
Совітскы власти задержали румунскый торго- 
вельный корабель, котрый отплынул с порту 
Галач ку Тульцеи. 

В часі переізда через Дністр-Лиман со- 
вітскы власти перевели контролю на кораблі 
и ствердили, же на кораблі находит ся совіт- 
скый гражданин Гавриил Остапенко, котрый 
збіжал недавно с Совітов. 

Совітскы власти невдоволили ся арешто- 
ванєм Остапенка, але задержали также паро- 
ход румунскый, перевозячи єго до пристани 
Овидиополь. 


Уд 


Ч. 34. (218) 


Посылайме діти до 
ремесла, 


По наших селах єст барз мало фаховых 
ремесельников. Сут самоукы теслі, столяры, 
ковалі и т. д. але лем рідко трафит ся вышко- 
леный ремесельник. А преця ремесло дає до- 
брый кусник хліба и ремесельник уцтивый и 
знаючий добре своє ремесло жиє ліпше от 
газды, хоц не наробит ся так тяжко як газда. 

В послідных часах слышит ся, же ту и там 
отдал ктоси своєго сына на термин до кра- 
вецтва, шевства, столярства, ковальства, або 
слесарства, але до инших ремесел не отдают 
наши люде своих дітей. А преця ремесло об- 
нимат всі выробы, якых потребуют люде. 
Єст отже ремесло ювилєрске, бронзовниче, 
самоходово - слесарске, монтерске, выробу 
оптычных знарядов (окуляры и т. д.). сідляр- 
ске, рымарске, капелюшниче, друкарске, ка- 
менярске, різбарске, котлярске, мосяжниче, 
бляхарске и т. д., котрого не лем не учат ся 
наши діти, але о котром мало кто знає, якы 
возможности и доходы може дати доброму 
ремесельникови неодно с тых ремесел. 

Говорит ся много о том, же мы бідны, же 
у нас ніт фабрык ани ниякого промысла, а ді- 
ти держиме дома и не даеме им наукы. Треба 
памятати о одном и николи о том не зыбыва- 
ти: Промысл и фабрыкы творят ся с часом с 
ремесельничих варстатов. 

Где ніт добре вышколеных ремесельников 
где ніт ремесельничих варстатов, там ніт фун- 
даменту под великый промысл и фабрыкы. 

Материялу в людях єст для ремесла до- 
сыть. По наших селах не бракує добрых май- 
стров - самоуков. Килькож то разы встрічат 
ся по церквах прокрасны рїзбы, зроблены до- 
морослым артыстом - самоуком. Сут по се- 
лах и конструкторы рижных машин рольни- 
чих (млынков и инших) зробленых прецызий- 
но. Єсли бы всіх тых, котры мают талант до 
майстеркы, отдати на науку в отвітном на- 
прямі, в недолгом часі в наших селах зароило 
бы ся от добрых фаховых ремесельников. 
Втотчас наши гроши не переходили бы до чу- 
жих рук, а ремесельникы своими фаховыма 
знанями причинили бы ся до економичного 
поднесеня села. 
КИРИ РНР НАДИ А ОТН ЗАЛИТО 

Летнича катастрофа в Венгрии. Над Де- 
бречином в Венгрии упал на землю с незна- 
ных причин комуникацийный самолет и спа- 
лил ся на місци разом с подорожныма. В ка- 
тастрофі згынуло 9. журналистов венгерскых. 


М. А.Т 


Мои вспомины с 1914 р, 
(Продолжене). 


Дня 19. вересня 1914. около год. 8 вечером транспорт наш задер: 
жал ся на маленкой стации Абтиссендорф коло Грацу и нам приказали 
высідати. На площі стояли воякы не воякы с карабинами и походнями. 
Были то рослы хлопы, одіты переважно в цывильну одеж с перепас- 
ками на рукавах и с карабинами без ременей, котры тримали в руках. 
Тоты люде мали нас дальше ескортовати. Уставлено нас в ряды по 
чотырох, перечислено и приказано ити вперед. Шли мы в темноті, не 
розбераючи ся цілковито в окрестности чистым, полем може годину, 
потом. оставлено нас в поли и показано нам „Німецку культуру“. Кон- 
военты переходили помеже ряды змученых до послідных границ лю- 
дей и под предлогом, же ктоси стоит неровно, — же не вытягнул ся на- 
лежито в струну — почали бити нас кольбами в немилосердный способ. 
Д-ру Александру Циханскому из Крыницы перебили щеку и зломили 
2 ребра, пок. Михаилу Дзюбинскому поломали ребра, Осифу Єнкалі 
шпыком перебили колнірик и ранили его в шию, Ивана Андрейку и пок. 
Теодора Гнатышака збили кольбами по ногах и грудях. То сут жертвы 
с найблизшого моего окруженя, а били всіх, отже можна собі вообра- 
зити легко, килько людей там скатовано. Здівано ся так над нами 


добру годину. Потом розділено нас по цельтах, перезначаючи на 1 
цельт (о вымірах 5 м. Х 5 м.) по 30 людей рижного віку и пола. 

Короткый приказ: „нидер!“ (клад ся!) и мы всі легли, збиваючи ся 
з велику купу на середині цельта, бо вартовникы, ходячи коло цельтов, 
дбали о тото, штобы нигде не выпхати стін и як лем спостерегли, же 
в гдеяком місци стіна ест напружена, били сейчас в тото місце кольбами. 

Змученє было однак так сильне, же мы помимо того, што лежали 
одны на другых, скоро заснули. Лем в ночи от часу до часу чути было 
стоны людей, котрым потерпли рукы и ногы. 

В нашом цельті кромі цілой сандецкой групы нашол ся Марущак, 
студент Сушкевич с двома сестрами, теперешный инспектор школьный 
в’Тарнові Стеранка, ветерынар Макс. Крыгич со свойом сестром, вете- 
рынар Охнич с женом и начальник суда в Вадовицах Райхель с женом. 

Цікава была история нач. суда Райхля. Он яко поляк, жиючий в Ва- 
довицах, находил ся поза всякым политычным подозрінєм, але на свое 
несчастє жил в незгоді с вадовыцкым старостом. Коли отже староста 
зарядил, же Охничи, Крыгичи и Стеранка, яко руснакы, мусят быти вы- 
везены, Райхель, котрый был швагром Крыгича, зголосил в Старостві 
свой выізд и просил о потребны легитымации для себе и родины. Ста- 
роста охотно служил радом и дорадил Райхлеви, што шкода платити 
билет, бо он може поїхати разом с Крыгичами и Охничами и в Грацу 
(бо там хотіл выіхати Райхель) отділити ся от них и замешкати пры- 


ы. 


Ч. 34. (218) 


Покладанє стерней. 


У нас практыкує ся так, же на стернях 
пасе ся худобу. Через таке поступанє має се- 
лянин втрату, бо худоба допче землю на стер- 
нях, збиват ю в одностайну масу и псує струк- 
туру (будову) почвы. 

Земля, то не єст якаси мертва маса, але 
сильно скомпликованый, жиючий организм, 
в котром происходят переміны, от котрых за- 
висит уражайность. В землі жиют милионы и 
милиярды малых существ, т. зв. бактерий, ко- 
тры через свою цікаву діятельность дают жи- 
тє рослинам. Штобы бактерии могли добре 
розвивати свою діятельность, мусят они мати 
добры условия в землі и земля мусит мати до- 
бру будову, а также мусит в ней быти под до- 
статком воды. Тоты условия мусит выробити 
в землі сам господар через выконанє отвітной 
роботы на поли. 

Важном роботом для удержаня доброй 
будовы землі и задержаня в землі воды єст 
покладанє орного поля зараз по собраню с 
него землеплодов. Покладати повинно ся як 
найскорше, хоц бы стояли ище на стерні ко- 
пы з зерном. Покладати треба як найплытше 
и брати широкы скыбы, штобы укладали ся 
добре, одна на другу. Лем грунт, где єст мно- 
го пырию, ореме кус глубше, ставляючи скы- 
бы на шторц, штобы пырий высох скоро. 
Высхненый пырий усуваме боронами с поля. 

Неоден господар звідат ся, по што так 
скоро орати стерню? Преця через оране она 
высыхат и розрастат ся на ней бурян. На таке 
пытане мусит ся отповісти, же именно ходит 
о тото, штобы насінє буряну скилчило тепер, 
штобы можна было єго вынищити, бо в про- 
тивном разі бурян розросне ся в зерні на дру- 
гый, рок. Єсли ходит о высыхане грунту, то 
справа має цілковито инакше, як то думают 
многы господары, а як ся має постараме ся 
зараз выяснити. 

Каждый с нас спостерег нераз, же як вло- 
жиме конец бибулы до воды, то по якомси 
часі, ціла бибула буде мокра, хоц лем оден єй 
конец єст замоченый в воді. 

Выстарчит однак в одном місци передер- 
ти бибулу и уж вода не подходит по бибулі 
выже передертого місца. Таксамо не подхо- 
дит вода густом папері до писаня. Чом же то 
так ест? Бибула ест збита легко и в ней ест 
ціла маса маленькых рурок, по котрых вода 
подходит до горы. Єсли бибулу передреме, 
то перерываме рурочкы и вода выже не под- 
ходит. Папер єст сильно збитый и ніт в нем 
рурочок, прото тыж вода не подходит по па- 
пері. 


ЕМ К 0" 


Таксамо має ся справа с водом, находя- 
чом ся в землі. Земля складат ся с маленькых 
грудок, котры не сут збиты в одну масу, лем 
творят меже собом рурочкы, по котрых вода 
подходит до горы. По переораню землі мы 
перерываме тоты рурочкы и вода не подхо- 
дит под сам верх, а остає в нижных верствах. 
Сонце высушат лем верхну, переорану вер- 
ству, але в глубшой верстві землі остає вода. 
Можна тото справдити на спокладаном по- 
ли, отгребуючи скыбу, под котром найдеме 
все мокраву землю. Єсли бы мы однак оста- 
вили поклад, то скыбы уляжут ся и рурочкы 
получат ся на ново. Прото тыж треба по яком- 
си часі поборонити поклад, штобы боронами 
поперерывати рурочкы. 

Такым способом обезпечиме поле от пе- 
ресхненя, а каждый знає, яку велику вартость 
в грунті мае вода. Вода удержуе землю в груд- 
ках и тото называме добром структуром (бу- 
довом) землі. Вода допроваджат также до зе- 
млі повітрє, котрого потребуют бактерии и 
роспущат в землі рижны навозы, потребны 
для належитого розросту рослин. 


Через спокладанє нищиме также бурян 
на полях. В часі розросту и приставаня зерна 
пристают также рижны буряны, котры сами 
ся розсівают. Єсли стерень плытко переоре- 
ме, то насінє буряну, маючи воду пукат и ско- 
ро вырастат. Втотчас ‚можна бурян найлегче 
вынищити боронами. Если поля не поклада- 
ме, то насінє буряну в осени лежит на сухой 
землі и пукат аж на весну. Втотчас росне ра- 
зом с засівами и занечищат зерно. Покладати 
поле треба не лем под окоповы и яры зерна, 
але также под озимины, котры сут за тото 
барз вдячны. 

Як с того видиме, покладане поля ест од- 
ном с найважнійших робот полевых, о котрых 
не може забыти господар, если хоче мати хо- 
сен со своего грунту. В коротком собраню, 
покладане поля дає слідуючи користи: 1) хо- 
ронит поле от высхненя, 2) нищит бурян, 3) 
причинят ся до перегнитя в землі стернянкы, 
чим обогачат землю в порохнячку и 4) удер- 
жує землю в доброй структурі. 


Як охоронити зерно перед 
заразом. 


Штобы охоронити зерно перед заразом, 
практыковано у нас, же насінє змывано во- 
дом, в котрой роспущано т. зв. „синый ка- 
мень“. Заправа зерна синым каменем называт 
ся мокром заправом и ест непрактычна, бо за- 


Стр. 3. 


От Руской Бурси в Горлицах. 


Родичи, котры внесли поданє о принятє 
их сынов до бурсы, достали уж повідомленя 
о полагодженю просьб. На жаль кильком Вы- 
діл был змушеный отказати в принятю по при- 
чині браку місца. Принято 38 учеников. 

Всім воспытанникам подвисшено оплаты 
(незначно впрочем), бо инакше не можна бы- 
ло бы звязати концы с концами. Однак и так 
фонди бурсы были бы за малы и тому, як каж- 
дого року, Выділ зверне ся до широкой рус- 
кой общественности с просьбою о поміч в 
продуктах и грошах. Кріпко вірим, що голос 
наш трафит до сердец людей доброй волі... 

При вступі заплатят всі родичи оплату за 


перший місяц и одноразову оплату за инвен- 


тар в высоті 8 зол., а також членску.вкладку. 
Родичи учеников школы народной мают 
також заплатити сейчас таксу школьну в вы- 
соті 15 зол. (за цілый рок). 
Заряд бурсы. 


+ 


Дня 24. серпня т. р. умерла в Дахно- 


нові коло Любачева Елеонора Черкав- 
ска, рожд. Константынович, вдова по бл. 
п. Юанні Черкавском гимн. професорі, 
котрый был одным с членов сснователей 
Руской Бурсы им. Мейского в Новом 
Санчі. 

Похороны состояли ся дня 26. ҮШІ. 
1938 в Дахнові. В помершей отойшла с 
того світа женщина рідкых качеств и 
твердых рускых убіжденій. 

Вічная Єй память! 


правлене зерно треба зараз высіяти, бо иначе 
може оно попукати и попсути ся. 

Прото тыж в послідных роках уживат ся 
заправы сухой. В той ціли купує ся в аптеч- 
ных складах т. зв. „зерняк Ц“ (Зярник Ц“), 
котрый мішат ся на сухо с зерном. 

На 100 кг. жита або пшеницы бере ся 20 
дека „Зерняку Ц“ и всыпує ся разом с зерном 
до сухой бочкы, котру качат ся так долго, аж 
кажде зеренце покрыє ся порошком заправы. 

„Зезняк Ц“ хоронит зерно перед заразом, 
бо окружат кажде зеренце охоронном вер- 
ством, котра дійствує аж в землі, убиваючи 
зародкы заразы, яка находила ся на зерні в 
часі заправы,. причом не шкодит цілковито 
насіню. 


ватно. За таку добру раду Райхель подяковал сердечно старості и цілу 


не уміла читати и писати, а там — „в цывилизованом краю“ — 


потре- 


дорогу хвалив єго чесноту. Аж в Грацу переконал ся, же австрийскый 
староста иначе думат, иначе говорит и иначе робит, бо коли ту хотіл 
он высісти с вагона, конвоенты на тото не позволили, заявляючи, што 
мают приказ доставити єго, яко политычно опасного до Талєргоф. Та- 
кым способом нашол. ся он также меже нами в Талергоф. 


На смдуючий день пришло ся нам дальше и грунтовнійше позна- 
вати „н!мецку культуру“. У нас сут до грабаня уживаны граблі. Але так 
видно ест лем у дикых народов, бо в Талергоф доказано нам, же тот 
рольничий знаряд ест цілковито непотребный. Попередного дня, при- 
готовляючи для нас поміщене в цельтах, росшмарено по цельтах покус 
соломы. Соломы той натрясло ся и меже цельтами, треба ю было отже 
пограбати. Рано достали мы приказ очистити поле с соломы и без гра- 
бель зробили мы тото так добре, же ани одно стебло не остало. Прав- 
да, многы поздерали собі при той робот! скору с концов пальцов (бо 
приказано грабати пальцами), але никто не нарікал и всі мы зразу по- 
чувствовали, што мы стали культурнійши. Там зрештом всьо робило 
ся культурно и на каждом кроку видно было западну цывилизацию. 
Раз нпр. оголошено в таборі завозванє, штобы всі пані, котры говорят 
по німецкы, францускы и англицкы зголосили ся в канцелярии. Нашло 
ся пару высоко образованых женщин и им приказано прати лахы для 


варты. У нас потрафит тото зробити кажда дівка со села, хоц бы она 


бне до того знакомство чужих языков. От культура — от цывилиза- 
ция! 

Найстрашнійше однак с помеже всього было заряджене, относя- 
че ся до полагодженя природных потреб. Не было там ниякых отділь- 
ных убикаций, а природны потребы заспокоивало ся в долгой ямі, коло 
котрой на палях был прибитый дручок. До того дручка выпроваджа- 
ли вартовникы разом женщин и мужчин и не помогли мольбы ани про- 
сьбы, штобы ишли отдільно мужчины и отдільно женщины. „Нмецка 
культура“ не признае такых бздур, она взнесла ся так высоко, што вы- 
зула людей со всякого встыду. Мы, люде низшой культуры, не могли 
зразу подняти ся на вымаганый уровень и через тото многы страшно 
ся розхворіли. 

С ідлом было в Талергоф початково барз планно. Давали. мало и 
нерегулярно, а притом многы люде не могли цілком користати с кухні, 
бо не мали, до чого взяти ідла. Посуду (шалькы) роздано нам по пару 
днях, а передом кто мал гдеяке горнятко, або мисочку, тот брал ідло, 
а кто не мал, обходил ся о своєм. Переважна часть жила отже лем хлі- 
бом, котрый выдавано нам каждого дня рано. Остаючи на чорном хлі- 
61, без теплой стравы, люде почали западати на жолудок и в коротком 
часі появила ся червонка, котра страшно нищила силы людей. 

Продолжене в слід. числі. 


е 


Стр. 4. 


| Што Чути в світі и в краю | 


Чудесный поворот до здоровля. В ОДНОЙ 
місцевости коло Генуи в Италии, в часі отпу- 
сту, в присутности епископа Цыренаики, мал 


місце случай чудесного оздоровленя женщи-. 


ны. 60-літна женщина, котра от 4-ох літ не 
могла рушити ногом, нагло по благословеню 
встала и почала цілковито свободно ходити. 
Случай тот выкликал серед присутных велике 
счудоване. 

Сын презыдента Амерыкы — купцом. Най- 
молодший сын презыдента Амерыкы, Руз- 
вельта, постановил остати купцом. Незадолго 
мае он зачати робити в одном великом склен 
нійше людей усунено с партии и с уряду, а 
в Бостоні с платньом по 18 доляров тыждне- 
во. 

Милионер с долгами. В Амерыці умер 
знаный милионер Инзуль, котрый перед пару 
роками мусіл втёчи с Амерыкы за рижны 
мальверсации и жил в Греции. По смерти вы- 
явило ся, же Инзуль мал всього 1.000 доляров 
готовых грошей, а на его маетку тяжит 14 ми- 
лионов доляров долгу. 

Ширит ся слинавка. Слинавка щирит ся 
по наших селах незвичайно скоро. В п. ново- 
сандецком ніт праві одного села, где бы не 
заглянула тота страшна зараза. Люде скор- 
бят, бо мусят держати худобу в стайні, што 
може спричинити брак паши под конец зимы. 

Відень под прускым гербом. Заряд міста 
Відня ухвалил усунути дотеперешный знак 
міста, представляючий червеный крест на бі- 
лом поли и на єго місце приняти герб с прус- 
кым орлом. 

Человік, котрый не отдыхат. Увагу лікар- 
скых кругов звернул на себе оден вояк в Да- 
нии, Ян Фридрихзон, котрый отличат ся 
огромном вытревалостю своих легкых. 

Вояк тот потрафит вытримати без отды- 
ханя под водом 4 и 15 минуты. Ище долше, 
бо 5 минут и 17 секунд потрафит он вздержа- 
ти отдых на суші. Лікары заинтересовали ся 
живо феноменальным тыпом, котрый через 5 
минут потрафит обыйти ся без отдыху. 

Поізд гнал сам без машинисты. Незви- 
чайный ‘случай мал місце с поіздом, ідучим с 
Пенсыльвании до Сан Люис. 

В паровозі высадило котел и сила екс- 
пльозии была так велька, же вышмарила с 
паровоза машинисту и паляча, котрых найде- 
но убитых коло желізничого тору. 

Поізд, належачий до найскорших в Аме- 
рыці, гнал однак дальше силом розгону и за- 
держано єго аж о 3 милі дальше. На счастє 
желізничий тор был свободный и не было на 
нем острых закрутов, в виду чого никому с 
подорожных не притрафило ся несчасте. 

Вкрали плот именем міста. Теперешным 
злодіям не бракує нераз цікавых помыслов. 
Недавно до одной фирмы в Быдгощи явило 
ся с возом пару людей, котры показали 
сфальшоване зарядженє магистрату, прика- 
зуюче рособрати плот, якым была огородже- 
на фирма. Злодіи рособрали плот долгый на 
300 метров, поскладали дощкы на возы, дали 
поквитоване и от'іхали. По пару днях фирма 
довідала ся, же пала жертвом спрытных зло- 
дієв. 

Третый раз квитне грушка. В Познаню в 
огороді Матысяка находит ся рідкый оказ 
грушкы, котра того року квитне уж третый 
раз. На грушці висят тепер великы овочи с 
першого квітя и малы, зелены ище овочи, 
якы завязали ся при другом квитненю. Серед 
тых овочей появил ся третый квіт. 


Отвіт. редактор: Гарас Громосяк в Крыниці. 


„Л Е МК. 0" 

На Полісю дикы. На Полісю появили ся 
в послідных часах численны кырдели Диков, 
котры выряджают значны шкоды в полях. 

Гроши в память 20-літя. В память 20-літя 
независимости Польщи проектована ест еми- 
сия памятковых монет. Мают быти выбиты 
монеты и медалі, с написом ювилейных літ 
1918—1938. Также має появити ся серия ис- 
торычных, почтовых значков, представляю- 
чих рижны моменты с истории Польщи. 

Хотіл окрасти костел в Кобылянці. До ко- 
стела в Кобылянці в пов. горлицком закрали 
ся злодіи. Они отворили перши двери вытры - 
хом, а в другых вывертіли 7 дыр водруг зам- 
ку, штобы его выважити. В том часі злодієв 
ктоси сполошил и они втекли. 

Полиция зарядила енергичну акцию в ці- 
ли выкрытя злодієв. 

Пожар в Новиці. В Новиці пов. горлиц- 
кого в хаті Осифа Ференца повстал ОГОНЬ, КО- 
трый знищил цілый верх хаты. Шкода ұвыно- 
сит около 1.500 зл. Причином огня была прав- 
доподобно хыблива будова комина. 

Вдарили в себе два самолеты. Во Франции 
в часі ночных вправ войсковых вдарили в се- 
бе два войсковы самолеты и спалили ся ра- 
зом с обслугом в числі 6 людей. 

Катастрофальна злива в Мексыку. В Мон- 
терей и окресности в Мексыку ліют от дол- 

Отділеня: 


БЕЗОПАСНОСТЬ. 


В БЕСКИДІ 


КРИНИЦА — ЗДРОЙ 


Крыницкы 


Комунальна Каса Ощадности 
 Повіта Краковского в Кракові 


Рок основаня 1882. 

ЦЕНТРАЛЯ КРАНОВ, УЛ. ПИЯРСНА 1. 

тел. 115-97, 131-73, 101-03. 
КРЫНИЦА, 
ВЕЛИЧКА, 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


ДЕРЖАВНЕ ЗАВЕДЕНЄ КУРАЦИЙНЕ 
ЗАПАДНОМ 


Доізд СКОРЫМА ПОІЗДАМИ через Тарнов Новый Санч 
ВАГОНЫ СЫПЯЛЬНЫ 


15 жерел щав желізисто-земельных, богатых в безводник угля. — 

Здрой Зубера, найсильнійша щава алькалична Европы. ‹Польске Виши), 

купелі минеральны: квасоуглевы и боровиновы. КУПЕЛ! СОНЕЧНЫ. 

— — Заведенв заосмотрене в найновійши приряды лічничи. — — 
Купель газовы сухы. 


Пияльня и лазенкы, огріваны в зимі центрально. — Дом здроввый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 


Театр в сезоні головном, кино, спорты літны и зимушны. 
воды лічат: 


хвороты сердця, жолудка, жолчи, печенкы, проводов мочовых, женочи, 
малокровив, нервы — дійствуют добре на переміну материи и т. д. 


Ч. 34. (218, 


В ЧЕНИН е ол СИА 


шого часу дожджи, котры спричинили заля- 
нє водом великых пространств. землі. Вода 
забрала 800 хат и 900 родин остало без даху 
над головом. 


АДЕТИ ЗВЕНО НАИВ 


Кототік айп Сбтод7есо у Миѕлупіе 
Буспабага: К 744/88. 


ОВУУТЕЗИСИЕМТЕ О ТЛСУТАСИ 
ВОСНОмМо$ЗСТ. 


Котогпік Баа Стоаесо у Миѕлупіе 
Геоп Јӧлеѓ ЕаейзК1, тајасу КапсеЈагіе ү 
Мизхуше, и]. РіїѕийзКкіеро, па ройѕіатіе ат+. 
602 К. р. с. ройаје 4о риђ1іслпеј уіайотоќ&‘сі, 
зе апіа 20 тглеќпіа 1938 г. о ройх. 8.30 
\ Кгупісу, и лођотіалапесо, ойрейліе віе 
1-52 Псубасја гисһото$сі, па1едасусЬ о 
Мета Е. БугаЙа у Ктгупісу, ѕкіадајасусһ 
віе 2 үасі ѕ(оіоуеј, 1 Казу Мабопа1, 30 #1. 
уүоду КоіойѕКіеј 1/4 1, 1 асе арбекагзкКіеј, 
85 віојі арё. 

Осепіепіе ргхей 1ісуёасја. 

Кисһотоќсі топа ос1айаё \ ап Нсу- 
Гас у тіејѕси і слхазе \у2е] олпас7опут. 


та 13 віегрвіа 1938 г. 


Котогпік 


112. 


тел. 6, 


тел. 


ДОБРЫЙ ПРОЦЕНТ. 


гипография А. Гольдмана, во Львові, ул. Сикстуска Ч. 19. 


